Henrichsen, der var født af [[jødisk]]e forældre, blev fra 1811 opdraget hos sin morbroder, den bekendte [[købmand]], senere [[journalist]] [[Mendel Levin Nathanson|Nathanson]] i [[København]], hvor han blandt andet omgiks med digteren [[Henrik Hertz|Hertz]]. I 1818 blev han [[student]] fra [[Borgerdydskolen i København]], hvis rektor [[Michael Nielsen (skolemand)|Michael Nielsen]] vakte hans interesse for [[Klassisk filologi|klassiske studier]]. I 1822 tog han [[Københavns Universitet|universitetets]] [[guldmedalje]] for en historisk afhandling, 1825 [[filologisk embedseksamen]]; i forvejen havde han ladet sig [[Dåb|døbe]]. I 1826 blev han [[adjunkt]] ved [[Metropolitanskolen]], 1828 [[overlærer]] i [[Helsingør]]; samme år disputerede han for [[magistergraden]]. I 1830 blev han [[lektor]] i [[latin]]sk filologi i [[Sorø]], 1843 [[rektor]] i Odense og [[professor]], 1868 [[etatsråd]].I 1842 blev han medlem af [[Videnskabernes Selskab]]. Henrichsen sluttede sig i sin studietid nøje til [[Madvig]] og hans kreds ("den faste stok" af unge filologer); sammen med [[Carl Elberling (filolog)|Elberling]] udgav han 1826 [[Gasparo Garatoni|Garatonis]] ''Notæ in Ciceronis orationes''. Hans hovedværk er en udgave af [[Cicero]]s ''De oratore'' (1830) med [[Tekstkritik|tekstkritiske]] bidrag af Madvig. I Sorø beskæftigede han sig særlig med [[byzantinsk]] filologi: ''Om den nygræske eller saakaldte Reuchlinske Udtale af det hellenske Sprog'' (program Sorø 1836) og ''Om de saakaldte politiske Vers hos Grækerne'' (sammesteds 1838), ''Om Schedografien i de byzantinske Skoler'' (program Odense 1843). I sine senere år skrev han: ''Bidrag til Skoletugtens Historie i Norden'' (program Odense 1853), ''Deposits og Pennalisme'' (sammesteds 1856). Nævnes må endnu hans magisterdisputats ''De carminibus Cypriis'' (1828) og hans [[skolebøger]], stykker til [[oversættelse]] dels fra [[Dansk (sprog)|dansk]] til latin, dels fra latin til dansk.
Personbillede_savnes Litteratur Religion Samfund Sprogforskning Historie Lister_over_personer Videnskab Humaniora Organisationer Uddannelsesinstitutioner Religionsvidenskab